അധ്യാപക ഉത്സവത്തിന്റെ ഉദ്ഘാടന സമ്മേളനത്തെ പ്രധാനമന്ത്രി അഭിസംബോധന ചെയ്യും പ്രധാനമന്ത്രി ശ്രീ നരേന്ദ്ര മോദി 2021 സെപ്റ്റംബര് 7 ന് രാവിലെ 11 മണിക്ക് ശിക്ഷക് പര്വിന്റെ ഉദ്ഘാടന സമ്മേളനത്തില് സംസാരിക്കും. പരിപാടിയില് വിദ്യാഭ്യാസ മേഖലയിലെ ഒന്നിലധികം സുപ്രധാന സംരംഭങ്ങളും അദ്ദേഹം ആരംഭിക്കും. ഇന്ത്യന് ആംഗ്യഭാഷാ നിഘണ്ടു ശ്രവണ വൈകല്യമുള്ളവര്ക്കുള്ള ഓഡിയോ, ടെക്സ്റ്റ് ഉള്ച്ചേര്ത്ത ആംഗ്യഭാഷാ വീഡിയോ, യൂണിവേഴ്സല് ഡിസൈന് ഓഫ് ലേണിംഗിന് അനുസൃതമായി, സംസാരിക്കുന്ന പുസ്തകങ്ങള് കാഴ്ച വൈകല്യമുള്ളവര്ക്കുള്ള ഓഡിയോ പുസ്തകങ്ങള്, സ്കൂള് ഗുണനിലവാര ഉറപ്പ്, സിബിഎസ്ഇയുടെ മൂല്യനിര്ണ്ണയ ചട്ടക്കൂട്, നിപുണ് ഭാരത്, വിദ്യാഞ്ജലി പോര്ട്ടല് എന്നിവയ്ക്കായുള്ള നിഷ്ഠ ടീച്ചേഴ്സ് പരിശീലന പരിപാടി സ്കൂള് വളണ്ടിയര്മാര്ക്ക് വിദ്യാഭ്യാസ സന്നദ്ധപ്രവര്ത്തകര് ദാതാക്കള് സിഎസ്ആര് സംഭാവന ചെയ്യുന്നവര്ക്ക് സൗകര്യം മുതലായവ ഇവയില് ഉള്പ്പെടും. ഗുണനിലവാരവും സുസ്ഥിരവുമായ സ്കൂളുകള്: ഇന്ത്യയിലെ സ്കൂളുകളില് നിന്നുള്ള പഠനങ്ങള് എന്നതാണ് അധ്യാപക ഉത്സവത്തിന്റെ പ്രമേയം. എല്ലാ തലങ്ങളിലുമുള്ള വിദ്യാഭ്യാസത്തിന്റെ തുടര്ച്ച ഉറപ്പാക്കാന് മാത്രമല്ല, രാജ്യത്തുടനീളമുള്ള സ്കൂളുകളിലെ ഗുണനിലവാരവും ഉള്ക്കൊള്ളുന്ന രീതികളും സുസ്ഥിരതയും മെച്ചപ്പെടുത്തുന്നതിനും നൂതനമായ രീതികളെ പ്രോത്സാഹിപ്പിക്കുന്നതിനും ലക്ഷ്യമിട്ടാണ് ഈ ഉത്സവം സംഘടിപ്പിച്ചിട്ടുള്ളത് കേന്ദ്ര വിദ്യാഭ്യാസ മന്ത്രിയും, സംസ്ഥാനങ്ങളില് നിന്നുള്ള വിദ്യാഭ്യാസ മന്ത്രിമാരും പരിപാടിയില് പങ്കെടുക്കും.